CELEX: 62015FA0003
Language: el
Date: 2016-03-02 00:00:00
Title: Υπόθεση F-3/15: Απόφαση του Δικαστηρίου Δημόσιας Διοίκησης (τρίτο τμήμα) της 2ας Μαρτίου 2016 — Frieberger και Vallin κατά Επιτροπής (Υπαλληλική υπόθεση — Υπάλληλοι — Συντάξεις — Μεταρρύθμιση του ΚΥΚ — Κανονισμός 1023/2013 — Άρθρο 22 του παραρτήματος XIII του ΚΥΚ — Αύξηση της ηλικίας συνταξιοδοτήσεως — Επιστροφή των εισφορών στο συνταξιοδοτικό καθεστώς της Ένωσης — Άρθρο 26 του παραρτήματος XIII του ΚΥΚ — Επανυπολογισμός των συνταξιοδοτικών δικαιωμάτων)

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/46
            
         Απόφαση του Δικαστηρίου Δημόσιας Διοίκησης (τρίτο τμήμα) της 2ας Μαρτίου 2016 — Frieberger και Vallin κατά Επιτροπής
   (Υπόθεση F-3/15) (1)
   
   ((Υπαλληλική υπόθεση - Υπάλληλοι - Συντάξεις - Μεταρρύθμιση του ΚΥΚ - Κανονισμός 1023/2013 - Άρθρο 22 του παραρτήματος XIII του ΚΥΚ - Αύξηση της ηλικίας συνταξιοδοτήσεως - Επιστροφή των εισφορών στο συνταξιοδοτικό καθεστώς της Ένωσης - Άρθρο 26 του παραρτήματος XIII του ΚΥΚ - Επανυπολογισμός των συνταξιοδοτικών δικαιωμάτων))
   (2016/C 136/65)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Jürgen Frieberger (Woluwe-Saint-Lambert, Βέλγιο) και Benjamin Vallin (Saint-Gilles, Βέλγιο) (εκπρόσωποι: J.-N. Louis και N. de Montigny, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς J. Currall και G. Gattinara, στη συνέχεια G. Gattinara)
   
      Παρεμβαίνον υπέρ της καθής: Συμβούλιο της Ευρωπαϊκής Ένωσης (εκπρόσωποι: M. Bauer και M. Veiga, agents)
   
      Παρεμβαίνον υπέρ της καθής: Ευρωπαϊκο Κοινοβούλιο (εκπρόσωποι: M. Ecker και E. Taneva)
   
      Αντικείμενο
   
   Αίτημα ακυρώσεως των αποφάσεων της Επιτροπής με τις οποίες απορρίφθηκε το αίτημα των προσφευγόντων να τους επιστραφεί μέρος των εισφορών τους στο συνταξιοδοτικό σύστημα της Ευρωπαϊκής Ένωσης οι οποίες είχαν παρακρατηθεί από τις αποδοχές τους καθώς και το αίτημα επανυπολογισμού των συνταξιοδοτικών δικαιωμάτων που μεταφέρθηκαν προς το συνταξιοδοτικό σύστημα της ΕΕ και τα οποία οι προσφεύγοντες είχαν αποκτήσει πριν αναλάβουν υπηρεσία στην ΕΕ.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της Ευρωπαϊκής Επιτροπής της 26ης Μαρτίου 2014 με την οποία απορρίφθηκε η από 17 Δεκεμβρίου 2013 αίτηση του J. Frieberger περί επανυπολογισμού των συνταξιοδοτικών δικαιωμάτων που μετέφερε προς το συνταξιοδοτικό σύστημα της Ευρωπαϊκής Ένωσης.
            
         
               2)
            
            
               Παρέλκει η απόφανση επί της προσφυγής του Β. Vallin κατά της αποφάσεως της Ευρωπαϊκής Επιτροπής της 13ης Μαρτίου 2014 καθόσον με την απόφαση αυτή απορρίφθηκε αίτημα περί επανυπολογισμού των συνταξιοδοτικών δικαιωμάτων του που μεταφέρθηκαν προς το συνταξιοδοτικό σύστημα της Ευρωπαϊκής Ένωσης.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Κάθε διάδικος φέρει τα δικαστικά έξοδά του.
            
         
      (1)  EE C 96 της 23.3.2015, σ. 25.